A Na tucake tale nei Jisu
· E volaitukutukutaki beka na tucake tale? (1 Koronica 15:1-11)
· Ni bera ni tara na nodra vakatitiqa mai Koronica me baleta na tucake tale, sa vakananumi ira taumada o Paula me baleta na cakacaka ni kosipeli. 1 Koronica 15:1-2): 
· E vunautaki => E ciqomi => Era vosota kina vakadede => E rawati kina na vakabulai.
· Na cava na kosipeli ka vunautaki oqo? (1 Koronica 15:3-4):
· Karisito e mate ena noda I valavala c=> Karisito e bulu=> E tucake tale ena I katolu ni siga
· Eda kila vakacava ni a yaco ena dua na gauna na tucake tale? O cei e raici Jisu ni sa oti nona tucake tale? (1 Koro. 15:5-8): 
· Pita kei na lewe 12=> Sivi na 500 na tamata=> Jemesa kei iratou na I apositolo=> Paula e “tawayaga”.
· O Paula sa vakamatatataka vaka vinaka ni kosipeli sai koya na cakacaka ni Kalou, ka vakayacori tiko me vaka na I Vola Tabu.” Oya na I tuvatuva taumada, ka vakatakilai kina vakamatata na bibi ni tucake tale. Ke dua e vakatitiqataka, me qai taroti ira na I vakadinadina ka ra bula tu ena gauna oya. 
B Na veika e vakavurea na tucake tale nei Jisu
· Vakacava ke a sega ni tucake tale mai na mate na Karisito (1 Koronica 15:12-19)
· Na kena tukuni ni sega ni rawa na tucake tale e vakavuna e dua na veilecayaki ena loma ni lotu va Karisito, baleta “kevaka e sega na tucake tale mai na mate,” o Karisito e sega ni tucake tale” (1 Koronica 15:12-13). Kevaka e sega ni tucake tale na Karisito…
(1) Sa ka wale na vunautaki ni kosipeli [vaka na rorogo walega] (1 Koro. 15:14a)
(2) Noda vakabauta e sa ka wale [sega ni vakaibalebale] (1 Koro. 15:14b) [tawayaga] (1 Koro. 15:17a
(3) Eda I vakadinadina lasu (1 Koro. 15:15)
(4) Eda se tiko ga ena noda I valavala ca (1 Koro. 15:17b)
(5) Ko ira era sa mate era na sega ni bula tale (1 Koronica 15:18)
· Ni sega na tucake tale, O Jisu sa na okati me dua ga na tamata yalo dodonu e vakamatei, ia e sega talega ni rawa ni veivakabulai. “Ia, ka sa qai tucake tale mai na mate na Karisito” (1 Koronica 15:20a) . E BULA na noda I vakabula. 
· Oya na vuna, e vakaibalebale kina na kosipeli; vakatalega kina na noda vakabauta; eda I vakadinadina yalodina; sa vosoti noda I valavala ca; ko ira na mate ni ra tu vata kei Karisito era na bula tale.
· Na cava na ka e vakadeitaka na tucake tale? (1 Koronica 15:20-34)
· Na I matai ni ka e vakadeitaka na tucake tale nei Jisu oya ni o keda kece eda sa ciqoma na I tuvatuva ni veivakabulai– mai vei Atama ka yacova na otioti kei vuravura – kevaka eda mate, eda na bula tale (1 Koro. 15:20-23).
· Na cava ena yaco ni toi noda tucake tale? Ena nona vakadrukai mate, O Jisu sa qaqa vei ira kece na meca (1 Koro. 15:25-26). Oti, sa solia na ka kece veinTamana, me tiko kina “na Kalou ena ka kecega” (1 Koro. 15:24, 28).
· Me I kuri ni veivakadeitaki ki na veika e se bera mai, sa solia kina vei keda o Paula ena gauna oqo e rua na veivakadeitaki ka na tara na noda bula:
(1) E yaga me vunautaki na kosipeli, e tiko kina na rarawa kei na ka rerevaki. 1 Koronica 15:30-32
(2) E yaga me bulataki na veika e salavata kei na I vakavuvuli vaka I Vola Tabu. 1 Koronica 15:33-34
C Na noda vakaturicake tale
· Na yago cava eda na vakaturicake tale kina? (1 Koronica 15:35-49)
· O Paula e vakayagataka e va na vosa vakatautauvata me vakamacalataka kina na duidui ni yagoda nikua kei na yagoda ena noda tucake tale:
(1) Veikau (1 Koro. 15:35-38): Sorenikau e teivaki: Sila e tamusuki: Kalou e solia na yago ki na kau yadua me vaka e vinakata.
(2) Yago vakatamata (1 Koro. 15:39): Yago ni tamata: Yago ni manumanu: Yago ni ika: Yago ni manumanu vuka
(3) Yago vakalomalagi (1 Koro. 15:40-41): Nai ukuuku ni matanisiga: Nai ukuuku ni vula: Nai ukuuku ni kalokalo: Nodra dui I ukuuku 
· Na gauna cava eda na tucake tale kina? (1 Koronica 15:50-58)
· Ni bera ni vakadeitaki na gauna ni tucake tale kei na veika ena yacova na yagoda ena gauna ko ya, sa kaya ko Paula, na “ena dredre sara me rawata na matanitu ni Kalou na yago sa vakalewe ka vakadra” (1 Koro. 15:50). E kena I balebale beka ni na sega na yagoda ni sa oti na noda vakaturi cake?
· Na vosa “vakalewe ka vakadra,” e vakayagataki vakawasoma me tukuni kina na “tamata.” (Maciu 16:17; Kalatia. 1:16; Efeso 6:12; Iperiu 2:14). Paula e vakayagataka na I vakatautauvata eke ni: lewe I Vuravura = vuca rawa; lewe I Lomalagi = se ni vuca rawa. Eda taukena eke na yago vuca rawa ka sega kina ni rawa ni kauta ki lomalagi.
· Ena Lesu Vakarua Mai, na yago ka vuca rawa, sa na vakamataliataki, me vaka na yago ka vakaturi cake tale kina ko Jisu (1 Koronica 15:51-55; Luke 24:36-40).
· Ko ira ka moce ni tu vata kei Jisu, ena vaka ga na sauriva ni mata. E dua ga na sekodi, era vakila na rerevaki ni mate, ia oqo era sa raici Jisu tale ni sa lako mai (1 Koronica 15:52).
